Tiener verkrag glo 3-jarige in badkamerArgieffoto ŉ 16-jarige tiener van Johannesburg is in hegtenis geneem nadat hy na bewering ŉ driejarige meisie in ŉ badkamer verkrag het. Ao. Kay Makhubela, ŉ polisiewoordvoerder, het Woensdag gesê die beweerde verkragting het by die Jabulani-koshuis in Soweto plaasgevind. “Die meisie het Dinsdagaand saam met ander kinders gespeel toe die tiener haar glo na ŉ gemeenskaplike badkamer geneem en daar verkrag het,” het Makhubela gesê. “Haar ouers het by die badkamer ingestap en hom glo op heterdaad betrap.” Die meisie is vir mediese behandeling opgeneem. Die tiener is in hegtenis geneem en na ŉ plek van veiligheid geneem. Hy sal na verwagting Donderdag in die Protea-landdroshof verskyn. – SAPA